PE-winkelsentrum se dak tuimel inFoto: @Gary_Blom/Twitter ŉ Groot gedeelte van die dak van die Shoprite-winkelsentrum in Greenacres in Port Elizabeth het ineengestort. Die SAUK het Sondag berig die winkel se brandbestrydingstoerusting het in die vroeë oggendure foutiewelik afgegaan en veroorsaak dat ŉ gedeelte van sowat 70m x 20m van die dak onder die druk van die water ingegee het. Stanley Jarvin, ŉ polisiewoordvoerder, het aan die SAUK gesê niemand is in die voorval beseer nie. “Die winkel is gesluit,” het Jarvin gesê.